**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ՄԱՐՏԻ 21-Ի N 348-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ՄԱՍԻՆ**

1. **Իրավական ակտի ընդունման անհրաժեշտությունը**

«Հայաստանի Հանրապետության կառավարության 2022 թվականի մարտի 21-ի N348-Ն որոշման մեջ փոփոխություն կատարելու մասին» ՀՀ կառավարության որոշման ընդունումը պայմանավորված է Եվրասիական տնտեսական հանձնաժողովի Խորհրդի 2022 թվականի հունիսի 21-ի N 102 որոշման դրույթների ապահովման անհրաժեշտությամբ։

1. **Ընթացիկ իրավիճակը և խնդիրները**

Եվրասիական տնտեսական հանձնաժողովի Խորհրդի 2021 թվականի դեկտեմբերի 2-ի N 140 որոշմամբ Հայաստանի Հանրապետությանը հատկացվել է սպիտակ շաքարի ներմուծման սակագնային քվոտա, որի կիրառման ժամկետ է սահմանվել մինչև 2022 թվականի օգոստոսի 31-ը ներառյալ։ Եվրասիական տնտեսական հանձնաժողովի խորհրդի 2022թ թվականի հունիսի 21-ի N102 որոշմամբ նշված ժամկետը երկարաձգվել է մինչև ս․ թ․ հոկտեմբերի 31-ը։

Հաշվի առնելով, որ տեղի է ունեցել սակագնային քվոտայի կիրառման ժամկետի փոփոխություն անհրաժեշտություն է առաջացել համապատասխան փոփոխություն իրականացնել Հայաստանի Հանրապետության կառավարության 2022 թվականի մարտի 21-ի N348-Ն որոշման 1-ին մասում՝ «օգոստոսի 31-ը» բառերը փոխարինելով «հոկտեմբերի 31-ը» բառերով։

**3․ Տվյալ բնագավառում իրականացվող քաղաքականությունը**

Սակագնային կարգավորման ոլորտի քաղաքականություն

**4․ Նախագծի մշակման գործընթացում ներգրավված ինստիտուտները**

Նախագիծը մշակվել է ՀՀ էկոնոմիկայի նախարարության կողմից:

**5․Կապը ռազմավարական փաստաթղթերի հետ, Հայաստանի վերափոխման ռազմավարություն 2050, կառավարության 2021 – 2026թթ. ծրագիր, ոլորտային և/կամ այլ ռազմավարություններ**

Նախագիծը չի բխում ռազմավարական փաստաթղթերից, մասնավորապես՝ Հայաստանի վերափոխման մինչև 2050 թվականի ռազմավարությունից,  ՀՀ կառավարության 2021 թվականի օգոստոսի 18-ի №1363-Ա որոշմամբ հավանության արժանացած Կառավարության 2021-2026թթ. ծրագրից։

**6․ Լրացուցիչ ֆինանսական միջոցների անհրաժեշտության վերաբերյալ**

Նախագծի ընդունմամբ լրացուցիչ ֆինանսական միջոցների ներգրավման անհրաժեշտություն առկա չէ:

**7․ Պետական բյուջեի եկամուտներում և ծախսերում սպասվելիք փոփոխությունների վերաբերյալ**

Նախագծի ընդունմամբ Հայաստանի Հանրապետության պետական բյուջեում եկամուտների և ծախսերի ավելացում կամ նվազեցում չի նախատեսվում։